কোন এনজিও আজ পর্যন্ত এ গ্রামের মানুষকে স্বনির্ভর করে তুলতে কোনো উৎসাহ দেখায়নি। চাটাইয়ের পাইকাররাই মূলত তাদের অর্থের জোগানদাতা। অত্যন্ত সস্তা দামে শ্রম কেনে তারা। লাভের আশায় পণ্য উৎপাদনের জন্য চাটাই তৈরির সঙ্গে জড়িত পরিবারগুলোকে তারা অগ্রিম অর্থের জোগান দিয়ে থাকে। তারপরও প্রায় দুই হাজার মানুষ কুটির শিল্পের  বিশেষ এ উপকরণের উৎপাদন ও সরবরাহ করে একদিকে যেমন বাঁচিয়ে রেখেছে এ শিল্পটিকে, অন্যদিকে তেমনি নিজেরাও পেশা হিসেবে এ শিল্পটিকে বেছে নিয়ে জীবন-জীবিকার পথ করে নিয়েছে। বর্তমানে চাটাই তৈরি করেই স্বাবলম্বী হওয়ার সংগ্রাম চালিয়ে যাচ্ছে এ গ্রামের প্রান্তিক নারীরা। স্থানীয় মাছ ব্যাবসায়ী ও বরফ কিনতে আসা সাগড়ের বিভিন্ন ট্রলার, নৌকাই মুলত হোগলার চাটাই কিনে থাকেন।